***MESTSKÝ ÚRAD, Hlavná 37, 931 01 Š a m o r í n***

*Plenárne zasadnutie MsZ*

*dňa 27.3.2017*

*v  Š a m o r í n e*

***Návrh na schválenie projektu s názvom „Rekonštrukcia objektu s rozšírením kapacity a so zvýšením energetickej hospodárnosti objektu Materskej školy Gazdovský rad v meste Šamorín“ vrátane jeho spolufinancovania***

**Predkladá :** Gabriel Bárdos, primátor mesta

**Spravodajca:** Ing. Imrich Tóth, predseda FK MsZ

**Vypracoval:** Kolektív pracovníkov MsÚ

**Prerokovala:** Finančná komisia MsZ dňa 1.2.2017

***Dôvodová správa:***

Projekt „Rekonštrukcia objektu s rozšírením kapacity a so zvýšením energetickej hospodárnosti objektu Materskej školy Gazdovský rad v meste Šamorín“ bol vypracovaný v rámci výzvy IROP-PO2-SC2.2.1-PZ-2016-1, termín odovzdania projektu je do 31. 3.2017. Žiadateľom je Mesto Šamorín.

Predmetom projektu je rozšírenie kapacity MŠ postavením prístavby, rekonštrukcia existujúcej časti objektu, stavebno-technické úpravy areálu MŠ a zvýšenie energetickej hospodárnosti objektu MŠ, ktorá sa nachádza v centrálnej časti mesta Šamorín. Časti materskej školy určené na rekonštrukciu pozostávajú z jednopodlažného hospodárskeho pavilónu (B) a z jedného dvojpodlažného učebného pavilónu (A). Druhý dvojpodlažný pavilón (D) slúžiaci administratívnym účelom nie je predmetom projektu. Rozšírenie kapacity MŠ bude dosiahnuté prístavbou nového pavilónu C, čím vzniknú dve triedy s kapacitou 36 detí. Vytvorením novej jedálne v pavilóne B dispozičnými zmenami vytvoríme vhodné podmienky na stravovanie detí. Zvýšenie energetickej hospodárnosti objektu spočíva v zateplení fasády a strechy objektu, výmene výplní otvorov, výmene osvetľovacích telies,  hydraulickom vyregulovaní vykurovacej sústavy a v realizácii systému rekuperácie.

Hlavné aktivity projektu sú:

-rozšírenie kapacity existujúceho objektu MŠ prístavbou za účelom vytvorenia 2 tried po 18 detí

- rekonštrukcia existujúcej časti budovy za účelom vybudovania novej jedálne, čím sa vytvoria vhodné podmienky pre stravovanie detí

- stavebno-technické úpravy areálu s doplnením prvkov inkluzívneho vzdelávania a zelenej infraštruktúry

- materiálno-technické vybavenie nových tried - interiérové vybavenie, vzdelávacie pomôcky, vrátane špeciálnych pre deti so špeciálnymi potrebami

-zvýšenie energetickej hospodárnosti budovy MŠ

Cieľom projektu je skvalitnenie a rozšírenie infraštruktúry MŠ Gazdovský rad v meste Šamorín, nevyhnutnej pre zvýšenie zaškolenosti detí vo veku 3-5 rokov, zabezpečenie kvalitného predprimárneho vzdelávania potrebného pre úspešné zvládnutie povinnej školskej dochádzky, vytvorenie podmienok pre integráciu detí so špeciálnymi vzdelávacími a výchovnými potrebami (inkluzívne vzdelávanie), vytvorenie vhodných podmienok pre stravovanie detí, zvýšenie energetickej hospodárnosti objektu MŠ. Cieľovou skupinou sú deti od 3-5 r. veku. Zrealizovaním projektu získame nový pavilón s plochou 110,5 m2, rozšírenie celkovej kapacity MŠ o 36 detí, vytvoríme vhodné podmienky na začlenenie detí v rámci inkluzívneho predprimárneho vzdelávania, pomôžeme zlepšiť podmienky na zosúladenie súkromného a pracovného života rodičov, dosiahneme zvýšenie dostupnosti predpr. vzdelávania pre všetky detí vo veku od 3 do 5 rokov v meste, ktorých rodičia o predpr. vzdelávanie prejavia záujem.

Rozpočet projektu je

* stavebné práce 577 403,28 Eur
* zelená infraštruktúra (nádvorie MŠ) 8 900,00 Eur
* materiálno technické zabezpečenie 15 256,00 Eur
* publicita 36,00 Eur

Celkové výdavky projektu sú vo výške 601 595,28 Eur, z toho oprávnené výdavky vo výške 398 276,88 Eur a neoprávnené výdavky vo výške 203 318,40 Eur ( neoprávnené výdavky sú tie, ktoré sú nad rámec finančného limitu výzvy ) Spolufinancovanie projektu je vo výške 203 318,40 Eur + 19 913,84 Eur ( 5 % z celkových oprávnených výdavkov)

***Návrh uznesenia*** *: Mestské zastupiteľstvo na svojom plenárnom zasadnutí dňa 27. 3. 2016 prerokovalo projekt s názvom „Rekonštrukcia objektu s rozšírením kapacity a so zvýšením energetickej hospodárnosti objektu Materskej školy Gazdovský rad v meste Šamorín“ a*

***A/ S c h v a ľ u j e***

* predloženie ŽoNFP za účelom realizácie projektu „Rekonštrukcia objektu s rozšírením kapacity a so zvýšením energetickej hospodárnosti objektu Materskej školy Gazdovský rad v meste Šamorín“ realizovaného v rámci výzvy na predkladanie žiadostí o nenávratný finančný príspevok na zvýšenie kapacít infraštruktúry materských škôl, kód výzvy: IROP-PO2-SC221-2016-10“, ktorého ciele sú v súlade s platným územným plánom mesta a platným programom rozvoja mesta
* zabezpečenie realizácie projektu v súlade s podmienkami poskytnutia pomoci
* zabezpečenie finančných prostriedkov na spolufinancovanie realizovaného projektu vo výške rozdielu celkových oprávnených výdavkov projektu a poskytnutého NFP v súlade s podmienkami poskytnutia pomoci, vo výške 5% z celkových oprávnených výdavkov na projekt t.j. vo výške **19.913,85** EUR
* zabezpečenie financovania neoprávnených výdavkov z rozpočtu mesta, vo výške **203.318,40** EUR

***B/ U k l a d á***

Mestskému úradu

Odovzdať projekt s názvom „Rekonštrukcia objektu s rozšírením kapacity a so zvýšením energetickej hospodárnosti objektu Materskej školy Gazdovský rad v meste Šamorín“ so všetkými potrebnými prílohami v stanovenom termíne.

Termín: do 31.3.2017

Zodpovedný: Ing. Lea Fašangová